Mənim tanrım (Cəfər Cabbarlı)
Mən bir zaman öz-özümdən uzaxdım, 
Dün bir işıq buldum, ruhuma taxdım. 
Bütün əski tanrıları buraxdım, 
İndi artıq bir tanrım var - gözəllik! 

Bütün əski tanrılara darıldım, 
Həp məcazi sevgilərdən yoruldum. 
Bir həqiqət buldum, ona vuruldum, 
Dünyada bir şüarım var - gözəllik! 

Oxşa məni, yeni tanrım, sevindir!.. 
Artıq fikrim, ruhum, duyğum sənindir! 
Çıx könlümdən, əski dünya, sonundur, 
Çünki yeni bir yarım var - gözəllik!

Qoşmalar